חוק סיוע לנפגעי קריסת הרצפה באולמי ורסאי
.

 המדינה תסייע למשפחתו של נפטר או למי שנפגע תוך כדי ועקב קריסת הרצפה באולמי ורסאי, בירושלים, ביום אור ל־ג׳ בסיון התשס״א (24 במאי 2001) (להלן – התאונה), מעבר לזכאות המגיעה לו בשל כך לפי כל חוק על פי תכנית שיכין שר העבודה והרווחה בהתאם להוראות חוק זה.
 תוקם ועדה ציבורית לגיבוש אמות מידה והמלצות לאופן מתן הסיוע כאמור בסעיף קטן (א), שעל בסיסן יכין שר העבודה והרווחה תכנית סיוע.
 בגיבוש אמות המידה וההמלצות כאמור בסעיף קטן (ב) תתייחס הועדה לאלה:
 מספר הנפגעים במשפחה;
 מידת הפגיעה של כל אחד מבני המשפחה עקב התאונה, הן מבחינת מצבו הרפואי והן מבחינת כושרו להשתכר;
 מקורות ההכנסה של המשפחה לרבות זכאות לקבלת תשלומים בשל התאונה.
 בסעיף זה –
 ”ילד“ ו”נכד“ – מי שמתקיים בו האמור ;
 ”משפחה“ – בן זוגו של הנפגע, ילדו של הנפגע לרבות ילד מאומץ או חורג, ובן נכד, הורה או הורה של בן זוג הגר עם הנפגע ועיקר כלכלתו על הנפגע;
 ”נזק“ – מוות, מחלה, פגיעה או ליקוי גופני, נפשי או שכלי, לרבות פגיעה בהתקן הדרוש לתפקוד אחד מאברי הגוף שהיה מחובר לגוף הנפגע בעת אירוע התאונה;
 ”נפגע“ – מי שסבל נזק תוך כדי ועקב התאונה.

 הועדה הציבורית תהיה בת שמונה חברים ואלה חבריה:
 שופט בדימוס שימנה שר המשפטים והוא יהיה היושב ראש;
 נציג שר המשפטים, שימונה מבין עובדי משרדו;
 נציג שר העבודה והרווחה, שימונה מבין עובדי משרדו;
 נציג המוסד לביטוח לאומי, שימנה שר העבודה והרווחה מבין עובדי המוסד;
 נציג שר האוצר, שימונה מבין עובדי משרדו;
 נציג שר הבריאות, שימונה מבין עוברי משרדו, שהוא רופא;
 שני נציגי ציבור שימנה היושב ראש;
 נציג ראש הממשלה; הנציג לא יהיה בעל ענין בכל הקשור לדיוני הועדה.
 הועדה תקבע את סדרי עבודתה ונהליה, והחלטותיה יתקבלו ברוב דעות; היו הדעות שקולות תכריע דעתו של היושב ראש.
 הועדה תהא רשאית להיוועץ במומחים ולהסתייע בכל גורם שתמצא לנכון.
 הממשלה תפרסם את שמות חברי הועדה ברשומות (להלן – ההודעה).

 אמות המידה שתגבש הועדה וההמלצות על אופן מתן הסיוע יוגשו לשר העבודה והרווחה בתוך 45 ימים מיום תחילתו של חוק זה (בחוק זה – יום התחילה).

 הנציגים כאמור  ימונו בתוך עשרה ימים מיום התחילה וההודעה על מינוים תפורסם בתוך 15 ימים מיום התחילה.
 אי מינוי נציג לועדה אין בו כדי לעכב את עבודתה.

 שר העבודה והרווחה יכין, בתוך 45 ימים ממועד קבלת אמות המידה והמלצות הועדה הציבורית, את התכנית לסיוע לנפגעי התאונה ויגישה, בצירוף אמות המידה וההמלצות כאמור, לועדת הפנים ואיכות הסביבה של הכנסת.

 על סיוע המדינה לפי חוק זה, יחולו הוראות , בשינויים המחויבים.

 שר העבודה והרווחה ממונה על ביצוע חוק זה.

 אריאל שרוןראש הממשלה
 שלמה בניזרישר העבודה והרווחה
 אברהם בורגיושב ראש הכנסת
 משה קצבנשיא המדינה

בוט חוקים